2. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 831 της 21 Ιουλ./11 Αυγ. 1981 (ΦΕΚ Α΄ 211) Περί περιορισμού συναρμοδιοτήτων κατά την έκδοσιν διοικητικών πράξεων επί αντικειμένων αρμοδιότητος Υπουργείων Συντονισμού, Οικονομικών και Εμπορικής Ναυτιλίας. Έχοντες υπ’ όψει: 1.Τας διατάξεις: α)Της παρ. 1 του άρθρ. 2 του Νόμ. 865/1979 «περί ρυθμίσεως θεμάτων τινών οργανώσεως και λειτουργίας υπηρεσιών του δημοσίου». β)Των αρθρ. 2, 3 και 5 του Ν.Δ 216/1974 «περί συστάσεως Υπουργείου Προεδρίας Κυβερνήσεως». 2.Την υπ’ αριθ. 294/1981 γνωμοδότησιν του Συμβουλίου της Επικρατείας, προτάσει των Υπουργών Συντονισμού, Προεδρίας Κυβερνήσεως, Οικονομικών και Εμπορικής Ναυτιλίας, αποφασίζουμε: Άρθρον μόνον.-Η αδεία εγκαταστάσεως εν Ελλάδι γραφείων ή υποκαταστημάτων αλλοδαπών ναυτιλιακών εταιρειών και η υπαγωγή Ελληνικών ναυτιλιακών εταιρειών εις τας διατάξεις του Α.Ν. 89/ 1967, ως τροποποιηθείσαι ισχύουν σήμερον, θέματα δια την ρύθμισιν των οποίων απαιτείται κατά τας κειμένας διατάξεις κοινή απόφασις των Υπουργών Συντονισμού, Οικονομικών και Εμπορικής Ναυτιλίας (άρθρ. 28 του Νόμ. 814/1978), ρυθμίζονται εφεξής δια κοινής αποφάσεως των Υπουργών Συντονισμού και Εμπορικής Ναυτιλίας. Τουτ’ αυτό ισχύει και δια την τροποποίησιν, συμπλήρωσιν και ανάκλησιν των ανωτέρω αποφάσεων. 